open-index/open-wikipedia-markdown huggingface dataset:
Casebook: Jack the Ripper

***Casebook: Jack the Ripper*** er en nettside som tar for seg Jack the Ripper-drapene i Whitechapel i London i 1888. Siden ble startet i januar 1996 og inneholder en liste over Jack the Ripper-mistenkte, ofre og vitner pluss mer enn to tusen datidige presseklipp. Moderne artikler, bøker, filmanmeldelser, politibiografier og et aktivt online-forum er også tilgjengelig på siden. Siden drives av dens grunnleger, Stephen P. Ryder, og har blitt hyllet for å være «en av de mest viktige ressurser for Ripper-informasjon i dag.»

## Referanser


## Eksterne lenker
* ''Casebook: Jack the Ripper'' homepage
Eikelandsfjorden (Fusa)

**Eikelandsfjorden** er en 6,5 km lang fjordarm av Fusafjorden og Bjørnafjorden i Bjørnafjorden kommune i Vestland fylke. Eikelandsosen, som fram til 2020 var kommunesenter i Fusa kommune, ligger innerst i fjorden. 

Fjorden har innløp mellom Stølsneset ved Gjerdavik, nord for bygda Fusa, i sørøst og Altanesodden i nordvest. Vest for Altaneset ligger Ådlandsfjorden. På nordsiden av fjorden ligger bygdene Havskår og Helland, og på sørsiden ligger Bergegrend. Eikelandsfjorden har noen få holmer: Austestadholmene ved Austestad, en holme ved Bergegrend og Havskårholmen ved Havskår.

## Referanser
Ådlandsfjorden

**Ådlandsfjorden** er en fjordarm av Fusafjorden og Bjørnafjorden mellom Samnangerfjorden i vest og Eikelandsfjorden i sørøst. Fjorden har innløp mellom Storholmen på sørspissen av halvøya Bogøya i vest og Altanesodden på enden av Altaneset i øst. Det meste av fjorden ligger på østsiden av Bogøya. Fjorden strekker seg 6,5 kilometer nord til Holmefjord innerst i fjorden.

På vestsiden av fjorden, cirka halvveis inn i fjorden, ligger grenda Samnøya på Bogøya. Rett utenfor ligger holmene Samnøyholmen og Ådlandsholmen. Nordøst for Ådlandsholmen ligger grenda Ådland, som har gitt navn til fjorden. Nord for Ådland ligger Skoravågen med en lengde på 600 meter.

## Referanser
Karl Egil Hanevik

**Karl Egil Hanevik** (født 1959) er en pensjonert norsk brigader, og forfatter. 

## Tjeneste og virke
Hanevik har skrevet flere bøker om norskproduserte våpen, blant annet om Krag-Jørgensen-geværet og Kongsberg-Colten. 

Han var sjef for Hærens jegerkommando i Rena leir i åtte år fram til 2004. Etter HJK var Hanevik sjef for avdelingen for rådgivning og struktur i Heimevernets stab og tjenestegjorde senere ved NATO-hovedkvarteret i Brussel. 

Hanevik ble i desember 2011 utnevnt til sjef for spesialoperasjonsavdelingen i Forsvarsstaben. Han var sjef for spesialoperasjonsavdelingen i Forsvarsstaben fram til den ble nedlagt ved utgangen av 2013 i forbindelse med opprettelsen av staben for Forsvarets spesialstyrker. Han var norsk liaisonoffiser og Senior National Representative til US CENTCOM i USA fra 2014–2016.

## Utmerkelser
Hanevik er tildelt følgende dekorasjoner:

## Bibliografi
* *Krag-Jørgensen geværet*, Halden: Hanevik våpen, 1994. ISBN 82-993143-0-5
* *Norske militærgeværer etter 1867*, Rena: Hanevik våpen, 1998. ISBN 82-993143-1-3
* *Kongsberg-Colten*, Rena: Hanevik våpen, 2003. ISBN 82-993143-2-1

## Referanser
Botnfjorden

**Botnfjorden** er navnet på flere fjorder i Norge:

*Botnfjorden (Alstahaug) &ndash; en arm av Leirfjorden i Alstahaug kommune i Nordland.
*Botnfjorden (Steigen) &ndash; en arm av Leinesfjorden i Steigen kommune i Nordland. 
*Botnfjorden (Sørfold) &ndash; den innerste delen av Sagfjorden i Sørfold kommune i Nordland
*Botnfjorden &ndash; navnet på den innerste delen av Øverstraumen, en arm av Ranfjorden i Rana kommune i Nordland. 

## Se også
*Botnafjorden &ndash; en fjord i Flora kommune i Sogn og Fjordane.
Sango

**Sango** er et kreolspråk som snakkes av rundt 400&nbsp;000 mennesker i Den sentralafrikanske republikk, Tsjad og Den demokratiske republikken Kongo. I tillegg snakkes det som andrespråk av om lag 1&nbsp;600&nbsp;000 mennesker.

Sango er basert på ngbandi, og har tatt til seg mange ord fra fransk.

## Referanser


## Litteratur
*  Charles Taber, 1964.  *French Loanwords in Sango: A Statistical Analysis*.  (MA thesis, Hartford Seminary Foundation.)
*  William Samarin, 1967.  *Lessons in Sango*.
*  Marcel Diki-Kidiri, 1977.  *Le sango s'écrit aussi...*
*  Marcel Diki-Kidiri, 1978. *Grammaire sango, phonologie et syntaxe*
*  Luc Buquiaux, Jean-Marie Kobozo et Marcel Diki-Kidiri, 1978 *Dictionnaire sango-français...*
*  Charles Henry Morrill, 1997. *Language, Culture and Sociology in the Central African Republic, The Emergence and Development of Sango*
*  Pierre Saulnier, 1994.  *Lexique orthographique sango*
*  SIL (Centrafrique), 1995.  *Kêtê Bakarî tî Sängö : Farânzi, Anglëe na Yângâ tî Zâmani. Petit Dictionaire Sango, Mini Sango Dictionary, Kleines Sango Wörterbuch*
*  Christina Thornell, 1997. *The Sango Language and Its Lexicon (Sêndâ-yângâ tî Sängö)*
*  Marcel Diki-Kidiri, 1998.  *Dictionnaire orthographique du sängö*
Samnangerfjorden

**Samnangerfjorden** er en fjordarm av Fusafjorden og Bjørnafjorden i kommunene Bjørnafjorden og Samnanger som strekker seg 22 kilometer inn til selve Samnanger og Tysse.

Fjorden har innløp mellom Storholmen på enden av Bogøya i øst og grenda Gjemdal i vest. Øst for Storholmen ligger innløpet til Ådlandsfjorden. Fjorden strekker seg nordover vestsiden av Bogøya og ved grenda Utskot deler den seg i to deler som begge går nordover. Den vestlige armen er sidefjorden Trengereidfjorden som går nord til Trengereid. Den østlige delen fortsetter videre nordover som Samnangerfjorden og snur til slutt østover og åpner seg opp til en poll. Der ligger kommunesenteret Tysse i den sørøstlige delen av pollen, mens bygda Samnanger ligger i den nordvestlige delen. 

## Foreslåtte bruer
Høyhastighetsringen som arbeider med planer for utbygging av høyhastighetsbaner i Norge har hatt tanker om å bygge en hengebro over Samnangerfjorden. Foreløpig er det kommet fram at en slik bro vil være 1&nbsp;014 meter lang, ha et spenn på 780meter, og kostnadene er beregnet til 1,9 milliarder kroner. Det er ikke vedtatt at den skal bygges, men dersom Vestlandsbanen og utbyggingen av Bergensbanen blir en realitet vil denne broen med stor sannsynlighet stå ferdig etter 2024.

Som del av Hordfast (ferjefri forbindelse mellom Bergen og Haugesund) var et av alternativene hengebro over Samnangerfjorden. I september 2019 ble det besluttet av regjeringen å velge en trasé med bro over Bjørnafjorden.

## Referanser




## Eksterne lenker
*
Trengereidfjorden

**Trengereidfjorden** er en fjordarm av Samnangerfjorden og Bjørnafjorden i Samnanger kommune i Hordaland. Den strekker seg 3 kilometer nordover til Trengereid.

Fjorden har innløp mellom Nordodden sør for fjellet Liahædda i øst og grenda Sagi i vest. Innerst i fjorden ligger to viker, Skardsvåg og Trædsvika. Fylkesvei 137 går langs vestsiden av fjorden.

## Referanser
Saleh Soliman

**Saleh Mohamed Soliman** (født 24. juni 1916) var en egyptisk vektløfter som deltok i de olympiske leker 1936 i Berlin.
 
Soliman vant en olympisk sølvmedalje i vektløfting under OL 1936 i Berlin. Han kom på andreplass i den letteste klassen, fjærvekt opp til 60 kg. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. Soliman løftet sammenlagt 305,0 kilo, 7,5 kilo mindre enn gullvinneren Anthony Terlazzo fra USA.

## OL-medaljer
* 1936  Berlin -  Sølv i vektløfting, fjærvekt  Egypt

## Eksterne lenker
*
Sævareidfjorden

**Sævareidfjorden** er en fjordarm av Bjørnafjorden i Fusa kommune i Hordaland. Fjorden strekker seg 5,5 kilometer nord og nordøst til bygda Sævareid.

Fjorden har innløp i sør mellom Revneneset ved Revnestrand i øst og bygda Strandvik i vest. Stegleholmen og Storeholmen ligger rett utenfor Strandvik. Nordover deler fjorden seg i to. Håvika går nord til gården Håvik, mens resten av fjorden går nordøstover til Sævareid. Håvikamulen på 489 moh stiger rett til værs mellom Håvika og Sævareid.

## Referanser
Møkstrafjorden

**Møkstrafjorden** er en fjord i Austevoll kommune i Vestland. Den har innløp mellom øyene Horgo og Møkster, som den er oppkalt etter, og strekker seg cirka 12 kilometer sørøstover, på vestsiden av Huftarøy og nordsiden av Selbjørn. I sør kommer Skoltafjorden inn fra vest.

Mellom Huftarøy og Selbjørn ligger Bekkjarviksundet, som blir krysset av en cirka 400 meter lang bro. På sørsiden av sundet ligger Selbjørnsfjorden. Lunnøya ligger like nord for Selbjørn. 

Horgefjorden ligger nord for Møkstrafjorden.

## Referanser
Skoltafjorden

**Skoltafjorden** er en fjord på nordsiden av Stolmen og Selbjørn i Austevoll kommune i Hordaland. Den strekker seg 7 kilometer inn fra Nordsjøen og ender opp i Møkstrafjorden, som kommer nordfra, vest for Huftarøy. Fjorden har innløp i vest mellom Mågasteinane i nord og Slåttarøya og Skoltane i sør. På nordsiden av fjorden ligger øyene Litlakalsøy og på sørsiden ligger Lynghevrøya og Hevrøya. Lunnøya ligger innerst i fjorden.

Mellom Stolmen og Selbjørn går Stolmasundet sørover til Selbjørnsfjorden. Sundet blir krysset av en cirka 450 meter lang bro.

## Referanser
Trude Klecker

**Trude Klecker** (født 7. februar 1926) er en tidligere østerriksk alpinist. Hun er mest kjent for VM-tittelen i slalåm fra Åre i 1954, der hun vant foran sveitsiske Ida Schöpfer og svenske Sara Thomasson. I det samme mesterskapet tok hun sølv i utfor samt en sjetteplass i kombinasjonen.

## Resultater
### [[Alpine grener under Vinter-OL|Olympiske leker]]
* Oslo 1952:
** Nr. 4 i storslalåm, nr. 24 i utfor
* Cortina d'Ampezzo 1956:
** Nr. 12 i utfor, nr. 33 i storslalåm

### [[VM i alpint|Verdensmesterskap]]
* Åre 1954:
**  Gull i slalåm
**  Sølv i utfor

## Referanser


## Eksterne lenker
*
Bernhard Baier

**Bernhard Baier** (født 12. august 1912 i Hannover, død 26. april 2003) var en tysk vannpolospiller som deltok i de olympiske leker 1936 i Berlin. 
  
Baier vant en olympisk sølvmedalje i vannpolo i OL 1936 i Berlin. Han var med på det tyske laget som kom på andreplass i vannpoloturneringen. Det var 16 nasjoner som stilte lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng, men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Alfred Kienzle, Paul Klingenburg, Heinrich Krug, Hans Schneider, Hans Schulze, Gustav Schürger, Helmuth Schwenn og Fritz Stolze. Baier spilte seks kamper i vannpoloturneringen i Berlin. 

## OL-medaljer
* 1936  Berlin -  Sølv  i vannpolo, (Tyskland)

## Referanser


## Eksterne lenker
*
Hellandsfjorden

**Hellandsfjorden** er en 3 kilometer lang fjord på vestsiden av Fitjar på øya Stord, sørvest for Fitjar sentrum. Fjorden har innløp fra Hjelmosen i sør og går hovedsakelig nordover. Det meste av fjorden ligger mellom halvøya Kråko i vest og Storavatnet i øst.

Fra Storavatnet renner den vannrike Kjerelva ut i fjorden. Ved Hellandsstraumen er fjorden bare cirka 20 meter bred. Opprinnelig var sundet ennå trangere og hadde sterk tidevannsstrøm, men i 1890 ble innløpet utvidet slik at småbåter kunne passere og gå inn til mølla som lå i Kjerelva.

## Referanser
Beisfjorden

**Beisfjorden** er navnet på to fjorder i Norge:

*Beisfjorden (Narvik) &ndash; en arm av Ofotfjorden i Narvik kommune i Nordland.
*Beisfjorden (Hamarøy) &ndash; en arm av Tysfjorden i Hamarøy kommune i Nordland.
Gerda Paumgarten

**Gerda Gräfin Paumgarten-Hohenschwangau** (født 4. februar 1907 i Graz, død 1. januar 2000 i Wien) var en østerriksk alpinist. I 1936 ble hun verdensmester i slalåm.

Under VM 1933 i Innsbruck tok hun sølv i kombinasjonsøvelsen og bronse i utforrennet. På grunn av innenrikspolitiske begivenheter i Østerrike (februaroppstanden) gikk hun glipp av deltakelse i VM 1934 i St. Moritz. Den samme vinteren vant hun både utfor og slalåm i det franske mesterskapet som ble arrangert i Bagnères-de-Luchon.

I 1935 deltok Paumgarten sjelden i internasjonale renn, men arbeidet hovedsakelig som skiinstruktør. Dette førte til at hun ble utelukket fra OL 1936 i Garmisch-Partenkirchen på grunn av det strenge amatørreglementet.

Under VM 1936, som igjen ble arrangert i Innsbruck, fikk hun delta. I utforrennet falt hun og kom på femteplass, og hadde dermed ingen sjanse ti å vinne kombinasjonsøvelsen. Hun vant gull i slalåmrennet. Etter første omgang lå  hun på tredjeplass, men med overlegen bestetid i finaleomgangen ble hun verdensmester og sikret seg samtidig bronsemedaljen i kombinasjonen.

I 1936 vant Gerda Paumgarten også slalåmrennet i de prestisjefylte Arlberg-Kandahar-rennene i St. Anton, og i 1937 et internasjonalt renn i Davos. Etter at hun la opp i 1938, utvandret hun til USA, dit broren Harald hadde dratt noen år tidligere. Etter krigen dro hun tilbake til St. Anton. De siste leveårene tilbrakte hun i Wien.

## Referanser


## Eksterne lenker
*
Juan José Guzmán

**Juan José Guzmán** (født juli 1797 i La Unión, El Salvador, død 19. oktober 1847 i San Vicente, El Salvador) var en salvadoransk politiker og militær, og president i landet fra 14. april 1842 til 1. februar 1844.

## Referanser
Innværfjorden

**Innværfjorden** er en liten fjord på østsiden av Bømlo. Den ligger på sørsiden av neset og tettstedet Rubbestadneset og strekker seg 3,5 kilometer inn fra Stokksundet i øst.

Den har innløp vest for Osparøya mellom Justenakken og Rubbestadneset og går først litt sørvestover. Den ytterste delen av fjorden er cirka like lang som den er bred og på sørsiden ligger Klenesvågen og grenda Ekornsætre. Lengst vest i fjorden ligger Innvær, som fjorden er oppkalt etter. Mellom Innvær og Rubbestadneset strekker en smal del av fjorden seg cirka 1,5 kilometer nordover til Stangarvågen. Ved innløpet til denne smale delen av fjorden går en cirka 15 meter lang bro langs riksvei 541 over fjorden til Rubbestadneset.

## Referanser
Klosterfjorden

**Klosterfjorden** er en del av Halsnøyfjorden og Hardangerfjorden ved Halsnøya i Kvinnherad kommune. Fjorden ligger vest og sør for Halsnøya og nord for Fjelbergøya. Fjorden har en lengde på cirka 8 kilometer.

Nord i fjorden ligger Sæbøvik, det største tettstedet på Halsnøya, og litt lenger vest ligger gamle Halsnøy kloster, som fjorden er oppkalt etter. 

## Referanser
Kvinnheradsfjorden

**Kvinnheradsfjorden** er en del av Hardangerfjorden som hovedsakelig ligger i Kvinnherad kommune. Den er en fortsettelsen av Husnesfjorden og strekker seg 21 kilometer nordøstover før den deler seg i Øynefjorden og Sildafjorden. Onarheimsfjorden er en sidearm av Kvinnheradsfjorden som strekker seg vestover mot Tysnes.

Fjorden har innløp i sørvest mellom Herøysund i øst og Ånuglo i vest og følger den kommunegrensen mellom Kvinnherad og Tysnes et stykke nordøstover. Rett nord for Ånuglo ligger Onarheimsfjorden på vestsiden. Rett nord for Herøysund ligger to forholdsvis store øyer. Skorpo er den vestligste og videre nordøstover ligger Sniltveitsøy som er 7 kilometer lang. Sør og øst for disse øyene ligger Storsundet og på fastlandssiden av fjorden ligger en rekke bygder og tettsteder. Lengst vest ligger Uskedalen, rett sør for Skorpo, så kommer Dimmelsvik, Seimsfoss og til slutt Rosendal, som er kommunesenteret i Kvinnherad. 

Øst for Onarheimsfjorden på nordsiden ligger en bukt som strekker seg 4,5 kilometer nordover. De ytre delene av bukta heter Husavågen, innenfor der ligger Ølvesbukta og helt innerst ligger Hyttevågen. På vestsiden av bukta ligger Ølve og Husa. 

Nord for Rosendal ligger Årsnes, og fra der går det ferje over fjorden til Gjermundshavn og Varaldsøy. Skjelnesodden på Varaldsøy stikker sørover i fjorden og deler Hardangerfjorden der i Øynesfjorden går på vestsiden av Varaldsøy og Sildafjorden på sørsiden. Dette markerer også enden på Kvinnheradsfjorden. 

## Referanser




## Eksterne lenker
*
Selsfjorden

**Selsfjorden** eller **Selefjorden** er en liten fjord på Bømlo. Den ligger øst for Urangsvågen og sørøst for Goddo, langs vestsiden av Rolvsnes. Fjorden har innløp ved Langøya vest for Erevik på Goddo og strekker seg 4 kilometer sørover.

I den innerste delen av fjorden ligger det to små poller kalt ytre og indre Pøyla. Sundene inn til disse pollene er bare 5-10 meter brede. 

Nord for Selsfjorden ligger Goddosen.

## Referanser
Hans Schulze

**Hans Schulze** (født 25. august 1911, død 26. januar 1992) var en tysk vannpolospiller som deltok i de olympiske leker 1932 i Los Angeles og 1936 i Berlin. 

Schulze vant en olympisk sølvmedalje i vannpolo under OL 1932 i Los Angeles. Han var med på det tyske laget som kom på andreplass i vannpoloturneringen bak Ungarn.

Fire år senere, under sommer-OL 1936 i Berlin vant han sin andre sølvmedalje i vannpolo. Det var 16 nasjoner som stilte med lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Alfred Kienzle, Paul Klingenburg, Heinrich Krug, Hans Schneider, Gustav Schürger, Helmuth Schwenn og Fritz Stolze. Schulze spilte alle sju kampene under vannpoloturnering i Berlin. 

## OL-medaljer
* 1932  Los Angeles -  Sølv  i vannpolo, (Tyskland)
* 1936  Berlin -  Sølv  i vannpolo, (Tyskland)

## Eksterne lenker
*
Onarheimsfjorden

**Onarheimsfjorden** er en del av Kvinnheradsfjorden og Hardangerfjorden på østsiden av Tysnes. Fjorden har innløp mellom Ølve i nord og øya Ånuglo i sør og ligger vestover mot Tysnes. Fjorden er lengst fra sør til nord og har en lengde på 12 kilometer.

Vest for Ånuglo ligger øyene Midtøyene og Seløya. Rett nordvest for Seløya ligger Onarheim, som fjorden er oppkalt etter. I nordenden av fjorden ligger Håvika på østsiden og nord for denne smalner fjorden inn til Lokksundet, som ligger mellom Tysnesøy og fastlandet. Nord for sundet ligger Bjørnafjorden. Fylkesvei 49 krysser sundet over en 316 meter lang bro.

## Referanser
Øynefjorden

**Øynefjorden** er en del av Hardangerfjorden på vestsiden av Varaldsøy i Kvinnherad kommune. Fjorden er den vestlige fortsettelsen av Kvinnheradsfjorden og har innløp mellom Gjermundshamn og Skjelnesodden på Varaldsøy i sør. Fra der strekker fjorden seg 11,5 kilometer nordover til Mundheim i Kvam kommune.

Fra Gjermundshamn går det ferje over til tettstedet Varaldsøy. Vest for Skjelnesodden ligger Sildafjorden som går på sør og østsiden av Varaldsøy. På nordsiden av Varaldsøy går Bondesund østover til Hissfjorden som går videre nordøstover.

## Referanser




## Eksterne lenker
*
Bergverksgata

**Bergverksgata/Bergverksveien/Bergverksvegen** finnes flere steder:

## Gater
* Bergverksgata (Oslo), en gatestubb i bydel Grünerløkka i Oslo.
* Bergverksgata (Mo i Rana), en gate i Åga området av Mo i Rana.

## Veier
* Bergverksvegen (Nome), en vei i Tufte-området av Nome.
* Bergverksveien (Fauske), en vei i Søbbesva-området av Fauske.
Sildafjorden

**Sildafjorden** er en del av Hardangerfjorden i Kvinnherad kommune på sør- og østsiden av Varaldsøy. Den er den østlige fortsettelsen av Kvinnheradsfjorden i sørvest og fortsetter som Hissfjorden på nordsiden av Varaldsøy. Sildafjorden har en sidefjord, Maurangsfjorden, som strekker seg østover mot Mauranger. Fjorden har innløp i sør mellom Skjelnesodden på Varaldsøya i nordvest og Lyngstranda i sørøst. Fra der går fjorden 15 kilometer rundt halve Varaldsøy. Inn til bunnen av Maurangsfjorden er det derimot 21 kilometer.

Like øst for Varaldsøy ligger den lille øya Sild, som fjorden er oppkalt etter. Mellom Sild og Varaldsøy ligger Sildasundet og øst for Sild ligger innløpet til Maurangsfjorden. Ænes er en bygd som ligger på sørsiden av innløpet til Maurangsfjorden og er den største bosetningen langs Sildafjorden.

## Referanser
Hissfjorden

**Hissfjorden** er en del av Hardangerfjorden nord for Varaldsøy og 19 kilometer inn til Jondal. Fjorden begynner i Kvinnherad kommune og følger så kommunegrensen mellom Ullensvang og Kvam. Fjorden har to innløp, et på hver side av Varaldsøy. På nordsiden av Varaldsøy ligger Bondesund som går vest til Øynefjorden. Det andre innløpet ligger mellom Varakjelen på Varaldsøy og Hammeren på fastlandssiden i Ullensvang i øst. På østsiden av Varaldsøy ligger Sildafjorden.

Rett nord for Varaldsøy ligger Omastranda på nordsiden av fjorden og innenfor der igjen ligger Strandebarm. Innstranda ligger på østsiden av Strandebarmbukta. Der smalner fjorden inn til et sund med en bredde på cirka 1,5 kilometer. I den andre enden av det 5 kilometer lange sundet ligger selve tettstedet Jondal på østsiden og fra der begynner Ytre Samlafjorden.

## Referanser




## Eksterne lenker
*
Carl Ruck

**Carl Ruck** (født 23. desember 1912, død 1980) var en tysk landhockeyspiller som deltok i de olympiske leker 1936 i Berlin.

Ruck vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Ruck spilte en kamp i OL-turneringen.

## OL-medaljer
* 1936  Berlin -  Sølv i landhockey (Tyskland)

## Referanser


## Eksterne lenker
*
Samlafjorden

**Samlafjorden** er en del av Hardangerfjorden mellom kommunene Kvam, Voss og Ullensvang. Fjorden strekker seg fra Hissfjorden i vest og 30 kilometer nordøstover til der Utnefjorden og Granvinsfjorden begynner. Normalt blir fjorden delt inn i Ytre og Indre Samlafjorden.

Norheimsund og Øystese ligger på nordsiden av Ytre Samlafjorden.

## Referanser
Indre Samlafjorden

**Indre Samlafjorden** er en del av Samlafjorden og Hardangerfjorden mellom kommunene Kvam og Voss i nord, og Ullensvang i sør. Fjorden strekker seg 18 kilometer fra Ytre Samlafjorden i vest og østover til fjorden deler seg i Utnefjorden, som går videre østover og Granvinsfjorden som er en fjordarm av Hardangerfjorden.

Den vestlige grensen til fjorden går mellom Samlaneset ved fjellet Samlen, som har gitt navn til fjordsstykket også, og innløpet til Fyksesund. På nordsiden av fjorden ligger tettstedet Ålvik og på sørsiden bygda Alsåker. Begge disse stedene består av en indre og en ytre del. Indre Ålvik er den største av dem med 592 innbyggere.

## Referanser
Ytre Samlafjorden

**Ytre Samlafjorden** er en del av Samlafjorden og Hardangerfjorden i Ullensvang og Kvam kommuner. Fjorden har innløp i sørvest mellom tettstedet Jondal og Tørvikbygd og strekker seg 12 kilometer nordøstover til Indre Samlafjorden. Sørvest for Samlafjorden ligger Hissfjorden.

Mellom Jondal og Tørvikbygd går det ferjesamband. Litt øst for Tørvikbygd blir fjorden langt mye bredere, cirka 10 kilometer, og på nordsiden der ligger tettstedene Norheimsund, som er kommunesentret i Kvam, og Øystese. Øysteseelva renner ut i Øystese. Rett sør for Norheimsund ligger bygda Vikøy. Mellom Norheimsund og Øystese ligger Børveneset. Ut i fjorden fra Øystese ligger Kvamsøy. 

På sørsiden av fjorden ligger bygdene Svåsand og Herand. Rett nord for Herand stiger fjellet Samlen opp til en høgde på 686 meter over havet. Samlen og Samlaneset som ligger nedenfor fjellet har gitt navn til hele dette fjordstykket og markerer grensen mellom Ytre og Indre Samlafjorden. Den nordlige grensen mellom disse to fjordene ligger ved Fyksesund, en 10 kilometer lang sidefjord til Samlafjorden.

## Referanser
Juristen

***Juristen***, tidligere *Juristkontakt*, er medlemsbladet til Norges Juristforbund. Bladet henvender seg til jurister i alle deler av samfunnet og alle andre som er opptatt av retts- og samfunnspolitikk. Bladet redigeres etter Redaktørplakaten, utkommer ni ganger i året. *Juristen* er medlem av Fagpressen og opplaget er ca. 18&nbsp;000.

## Eksterne lenker
* ''Juristkontakt''
Simon Beaufoy

**Simon Beaufoy** (født 1966) er en Oscar-belønt britisk manusforfatter. Han ble utdannet ved Ermysted's Grammar School og Sedbergh School. Han er mest kjent for å ha skrevet manuset til *[[I blanke messingen]]* fra 1997, som han også ble nominert til Oscar for, i tillegg til manuset til *[[Slumdog Millionaire – Han som hadde svar på alt]]* som han vant Oscar for beste filmatisering for.

## Filmografi
* *[[I blanke messingen]]* (*The Full Monty*, 1997)
* *[[Forvandling fryder]]* (*Miss Pettigrew Lives for a Day*, 2008)
* *[[Burn Up]]* (2008) (miniserie)
* *[[Slumdog Millionaire – Han som hadde svar på alt]]* (2008)

## Referanser


## Eksterne lenker
*
Saupstad (Vestvågøy)

**Saupstad** er ei bygd i Vestvågøy kommune i Nordland. Den ligger mellom fjellet Skrådalstinden og Mærvollspollen.

Det er en jordbruksbygd hvor geit og sau er de viktigste husdyrene. Det er et gårdsysteri og utsalg av økologiske produkter på Saupstad. 

Det første vannkraftverk på Vestvågøya ble bygd her, i Saupstadfossen ved Skrådalsvatnet. Saupstadfossen Elektrisitetsverk AS ble opprettet i 1935, og konsesjonen overtatt av Lofotkraft 4. februar 1968. Den første demningen ble bygd i torv og stod i vel ett år før den brøt sammen og flommet ut i fjorden. Et bolighus og fjøs med dyr ble tatt og skylt ut i fjorden. Dyr omkom men heldigvis uten at noen mennesker kom til skade. Ny demning ble bygd i betong. Et lite kraftverk er i drift i dag.

## Referanser
Bjørnsand

**Bjørnsand** er en matrikkelgård på Vestvågøy i Nordland (gårdsnummer 13). Gården ligger på et nes under de nesten tusen meter høye Himmeltindan ved Tangstadpollen i Steinfjorden. Sør for gården ligger Bjørnsanddalen. Den nordlige del av Himmeltindan hører til matrikkelgården. Det gjør også Bjørnarøya som ligger ute i fjorden. Der har det vært bosetning.  Gården var veiløs fram til 1930-tallet. 

Langs hele gården er det fine sandstrender med Raksanden som den flotteste. 

Gården er i dag avfolket, de siste fastboende flyttet midt på 1980-tallet.

## Kulturminner
Gården har stor utmark som egner seg til beite for småfe, ellers er det begrenset plass til åker og eng og beite til storfe. Ved tunområdet ligger en gårdshaug på omlag 46 meter i diameter. Den består av et 0,7 meter tykt kulturlag. Ca. 1 km øst for gårdshaugen, på felles utmark for brukerne på nabogården Eltoft, ligger flere nausttufter. 

På Bjørnarøya er det tufter etter fjøs, uthus og en innhegning av stein. Alt dette er fra nyere tid. Det er også to gravfelt fra jernalder-vikingtid på øya.  

I 1884 fikk Nicolaisen opplyst at flere graver allerede var ryddet bort på Bjørnsand. I en av gravene lå det menneskebein, i en annen aske. En har også løsfunn fra gården som kan tyde på gammel bosetning. Bl.a. er det funnet skår av kleberkar, deler av et vabein.

Bjørnsand er også ett svært sjeldent etternavn i Norge, som stammer fra denne gården. De fleste av husene på Bjørnsand er blitt ivaretatt av etterkommerne, og leies i dag ut bl.a. til turister om sommeren.

## Referanser
Polanco

**Polanco** er et område som omfatter sju offisielle nabolag (*colonias*) nord for Chapultepec i Mexico by. Disse nabolaga er:
*Los Morales
*Del Bosque
*Polanco Reforma
*Polanco Chapultepec
*Chapultepec Morales
*Bosque de Chapultepec
*Residencial del Bosque

Polanco grenser til Avenida Ejército Nacional i nord, Calzada General Mariano Escobedo i øst, Paseo de la Reforma i sør og Boulevard Manuel Avila Camacho (Anillo Periférico) i vest.

Polanco er et av byens mest eksklusive boligområder, og har en rekke hoteller, restauranter og kjøpesentre (bl.a luksuskjøpesenteret Antara Fashion Hall). Særlig gata Avenida Presidente Masaryk er kjent for sine dyre kjedebutikker og restauranter. Her ligger også Carlos Slims private kunstmuseum Museo Soumaya.

De fleste gatene i Polanco er oppkalt etter filosofer, forfattere og vitenskapsmenn.


Fil:Edificios de Polanco, Ciudad de México.JPG|Bygninger i Polanco
Fil:DomitHousePolancoDF.JPG|Hus i Polanco
Fil:HouseUrbanaStreetDF.JPG|Hus i Polanco
Fil:POLANCO MEJORADA FOTO.jpg|Boulevard Manuel Avila Camacho, Polanco
Fil:Mexico DF Polanco rain.jpg|Bygninger i Polanco
Fil:Ext 06Museo Soumaya FREE Fernando Romero EnterprisE photo by Adam Wiseman.jpg|Museo Soumaya
Fil:Masaryk15pm1.jpg|Cartier - Presidente Masaryk, Polanco
Fil:Avenida Masaryk.jpg|Butikker i Presidente Masaryk, Polanco
Fil:ClockTowerPolancoDF.JPG|Klokketårnet i Parque Lincoln er Polancos mest kjente landemerke.


## Eksterne lenker
* Polanco  hos MexicoCity.com.mx 
* Bilder fra Polanco
Drangsfjorden

**Drangsfjorden** er en arm av Åptafjorden i Farsund kommune i Agder. Den har innløp på nordsiden av Åptafjorden like øst for bygda Åpta, og går rundt tre kilometer mot nordøst til bygda Drange.

## Referanser
Dalsfjorden

**Dalsfjorden** er navnet på to fjorder i Norge:
*Dalsfjorden (Volda) – en fjord i Volda kommune i Møre og Romsdal.
*Dalsfjorden (Sunnfjord) – en fjord i Askvoll, Fjaler og Gaular kommuner i Sogn og Fjordane.
Hjerpetjønn

**Hjerpetjønn**, også skrevet **Jerpekjønn**, er ei bygd i Tønsberg kommune i Vestfold og er to grunnkretser i kommunen. Vestre Hjerpetjønn ligger i Ramnes delområde, Østre Hjerpetjønn ligger i Fon og Vivestad delområde. Fylkesvei 306 går gjennom bygda. 

Hjerpetjønn var en del av tidligere Re kommune, før Re ble innlemmet i Tønsberg. 

## Organisasjonsliv (utvalg)
Bygda har sin egen velforening, Hjerpetjønn vel.

Norske Kvinners Sanitetsforening har en lokalavdeling i bygda.

## Se også
* Grunnkretser i Re kommune

## Referanser
Salina (Kansas)

**Salina** er by og fylkessete for Saline County i delstaten Kansas i USA. De første innbyggerne var bosettere som bebodde breddene langs elvene Saline og Smoky Hill River i 1956. Byen ble grunnlagt to år senere, i 1858, av William A. Phillips.

Innbyggertallet var 46&nbsp;140 i 2006.

28. februar 2005 var byen arena for flygeren Steve Fossett og hans forsøk på å fly verden rundt solo, non-stop og uten tilførsel av drivstoff. Fossett avsluttet bragden 3. mars 2005, da han landet i Salina etter 67 timer, 1 minutt og 10 sekunder.

## Referanser


## Eksterne lenker
*
Skiskyting under vinter-OL

**[[Skiskyting]] under [[vinter-OL]]** ble innført i 1960 i Squaw Valley. Det ble da konkurrert i øvelsen 20&nbsp;kilometer (normaldistanse) individuelt. Kvinner kom med i 1992 i Albertville.

Resultatene fra vinter-OL inngikk i verdenscupen i skiskyting fram til og med Vinter-OL 2010.

## Øvelser

## Medaljetabeller

*Oppdatert per [[Vinter-OL 2026]]*
### Nasjonslag

**Kursiv skrift* angir nasjoner eller lag som ikke lenger eksisterer.
*Korrigert etter diskvalifiseringer fra Vinter-OL 2010 og Vinter-OL 2014.
*Ikke inkludert Militært patruljeløp under Vinter-OL 1924

### Topp 10 menn

### Topp 10 kvinner

## Eksterne lenker
* Resultater – Skiskyting hos Olympedia.org
Hovin (Oslo)

:*Se [[Hovin (andre betydninger)|pekerside]] for andre forekomster av stedsnavnet Hovin.*

**Hovin** er et strøk i Oslo. Hovin tilhører bydel Grünerløkka og bydel Gamle Oslo. Det meste av bebyggelsen er boliger, men det er en del næringseiendommer, særlig langs Grenseveien. Hovinbekken, som kommer fra Trollvann, går – delvis skjult – i nordkant av området.

## Beliggenhet
Grenseveien deler strøket i en vestlig og østlig del.

### Vestdelen
Den vestlige delen er avgrenset av Hovinveien i nord, Gjøvikbanen i vest, naturlig nok Grenseveien i øst, og en turvei parallelt med Hovinveien i sør. Denne turveien går likt med bydelgrensen, slik at hele den vestlige delen er i bydel Grünerløkka. Vestdelen av Hovin består dermed av kvartalene sør for Hovinveien, med Njåls vei og Bertrand Narvesens vei på tvers.

Denne delen grenser til Lille Tøyen i nord, og Ensjø i sør, og er også med i planområdet for Ensjøbyen.

### Østdelen
Den østlige delen er avgrenset av Grenseveien i vest, grøntområde nord for St. Jørgens vei i nord, Ring 3 i øst, og med uklare grenser i sør. Her finner man mye boliger og grønområder. Veimessig har man St. Jørgens vei i nord (som bydelgrensen går sør for), Lillebergsvingen og Lillebergveien.

Her ligger man sør for Hasle, vest for Ulven, nord for Valle og Helsfyr, og nordøst for Ensjø.

Pga. det svært uklare skillet mot Valle, omtales gjerne østdelen av Hovin og Valle samlet som Valle-Hovin. Om Vestdelen på grunn av Ensjøbyutbyggingen om noen år vil være "overtatt" av strøket Ensjø gjenstår å se.

## Historie
Navnet er sammensatt av *hof* (gudshus) og *vin* (eng).

Den opprinnelige Hovin gård var en av de største i Groruddalen. Den var tidvis kirkegods, tidvis i privat eie. Hovin gård var etter hvert delt i sju bruk:
* Søndre Hovin; våningshuset står i St. Jørgens vei 61, og benyttes som barnehage
* Mellom-Hovin; Ulvenveien 88a, revet 1997
* Nordre Hovin; Østre Aker vei 45, hovedbygget ble reist i 1840-årene og står fortsatt som bevaringsverdig bygg.
* Solberg; Østre Aker vei 9, revet 1980-tallet
* Volla; Vollaveien 30, revet
* Østre Ødegården; ved Tittutveien
* Vestre Ødegården; ved Alnabru skiftestasjon

I 1911 blei gården kjøpt av Hovind Gaard og Teglverk og i 1915 av kommunen. Teglverket var imidlertid i drift bak det som i dag er Hasle t-banestasjon fram til 1950-åra. Kommunen planla å anlegge sjukehus på området, seinere også kirkegård. Det blei ikke noe av noen av delene.

På 1950-tallet kom det i stedet store felt med boligblokker på østsida av Grenseveien. I bakkant av disse er det omfattende grøntområder. Her ligger også idrettsanlegg som Valle Hovin stadion, Vallhall Arena og mange treningsbaner.

Hovin ungdomsskole blei bygd i 1955. Den ligger i Strømsveien 110. På 1800-tallet var det barneskole på Søndre Hovin, og det har også vært landbruksskole i området.

## Videre utvikling
Industriområdene vest for Grenseveien på Hovin skal i stor grad saneres i forbindelse med Ensjøbyen-utviklingen. Isteden skal det komme nye gateløp, næringsbygg og mye leiligheter her.

## Litteratur
* 
* 
*
David Garrison

**David Gene Garrison** (født 30. juni 1952 i Long Branch i New Jersey i USA) er en amerikansk skuespiller.

Garrison er kjent som Steve Rohades i *[[Våre verste år]]*, der han er sammen med Amanda Brease (Marcy). David Garrison var med i sesong 1–4 av *Våre verste år*, men han dukker også opp i en episode i sesong 6. *Våre verste år* varte fra 1987 til 1997 det ble lagd over 200 episoder.

## Referanser


## Eksterne lenker
* 
*
Engdvergmåler

**Engdvergmåler** (*Eupithecia satyrata*) er en sommerfugl i gruppen av de egentlige målere (Geometridae). Den finnes over hele Norge og er en av slektens vanligste arter.

## Utseende
En liten (vingespenn 17 – 24 mm), slank, lyst gråbrun måler, ganske variabel både i størrelse og farge. Den mangler spesielle ytre kjennetegn. **Forvingen** er blekbrun til gråbrun, vanligvis med en strekformet, svart flekk i midten, men denne kan mangle. Vingen har mer eller mindre tydelige, lyse tverrstriper og hvite bog svarte flekker langs vingeårene, men virker ensfarget på litt avstand. **Bakvingen** er samme farge som forvingen. Larven er lang og slank, naken, gulaktig med en rekke av store, purpur-brunlige flekker langs ryggen som er bundet sammen med en smal midtstripe. Den har også purpurfargede tegninger på sidene.

## Levevis
Arten finnes på enger og andre åpne habitater. Larvene lever på blomstene av en rekke ulike planter, mest planter i kurvplantefamilien (Asteraceae), for eksempel ryllik, reinfann og svineblom), men de er også funnet på klokkelyng (*Erica tetralix*). De voksne målerne flyr om natten hele sommeren, men mest i mai – juli, og kommer gjerne til lys. Arten overvintrer som puppe.

## Utbredelse
Arten forekommer over hele Europa og i Nord-Asia, og også i Nord-Amerika. I Norge er den vanlig over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia satyrata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Brun dvergmåler

**Brun dvergmåler** (*Eupithecia absinthiata*) er en sommerfugl i gruppen av de egentlige målere (Geometridae). Den forekommer over det meste av Norge.

## Utseende
En liten (vingespenn 17–24 mm), slank, brungrå måler. Denne arten har forholdsvis tydelige tegninger og er derfor ev av de lettere dvergmålerne å kjenne igjen. **Forvingen** er lyst brungrå, med en markert, oval, svart flekk i midten. Langs forkanten er det tre firkantede, mørke flekker. Langs ytterkanten går det en tydelig, bølgete, hvit tverrstripe som utvider seg til to hvite flekker ved bakhjørnet. I den indre delen har vingen flere bølgete, hvite tverrstriper, ellers er den ensfarget. **Bakvingen** er grå med hvite tverrstriper.

## Levevis
Arten lever i ulike slags åpne områder, som heier, skogkanter, skrotemark og hager. Larvene lever på blomstene av ulike lave planter, blant andre landøyda (*Senecio jacobaea*), ryllik (*Achillea millefolium*) og reinfann (*Tanacetum vulgare*), det finnes også en underart som lever på lyng. De voksne målerne flyr om natten i juni–juli og kommer gjerne til lys. 

## Utbredelse
Arten finnes over hele Europa og i Nord-Asia. Den forekommer også i Canada. I Norge finnes den trolig over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. 
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. 

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia absinthiata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Oslo Sportslager

**Oslo Sportslager** er en av Norges største og eldste sportsbutikker. Butikken ble grunnlagt i 1930 og eies i dag av familien Rolfsen. I 2003 ble Oslo Sportslager kåret til årets handelsbedrift av Oslo Handelsstands Forening. I 2002 og 2003 ble Oslo Sportslager av Sportsbransjen kåret til den beste sportsbutikken i Norge.

Oslo Sportslager holder til i Torggata 20 i Oslo, men har også nettbutikk.

## Driftsinntekter

* 2007  173 345 000 kr
* 2006  151 926 000 kr
* 2005  128 986 000 kr
* 2004  109 696 000 kr

## Referanser
Krishna (distrikt)

**Krishna** (telugu: కృష్ణా జిల్లా, hindi: कृष्णा ज़िला) er et distrikt i den indiske delstaten Andhra Pradesh. Distriktets hovedstad er Machilipatnam. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 41,01 % av befolkningen.

Barn i alderen 0 til 6 år utgjorde 8,98 % i 2011 mot 11,91 % i 2001. Antallet jenter i den alderen per tusen gutter er 953 i 2011 mot 963 i 2001. 
## Inndelinger

### Mandaler
I Andhra Pradesh er mandal det tredje administrative nivået, under staten og distriktene. Krishna distrikt har 50 mandaler. 

#A.Konduru
#Agiripalli
#Avanigadda
#Bantumilli
#Bapulapadu
#Challapalli
#Chandarlapadu
#Chatrai
#G.Konduru
#Gampalagudem
#Gannavaram
#Ghantasala
#Gudivada
#Gudlavalleru
#Guduru
#Ibrahimpatnam
#Jaggayyapeta
#Kaikaluru
#Kalidindi
#Kanchikacherla
#Kankipadu
#Koduru
#Kruthivennu
#Machilipatnam
#Mandavalli
#Mopidevi
#Movva
#Mudinepalli
#Musunuru
#Mylavaram
#Nagayalanka
#Nandigama
#Nandivada
#Nuzvid
#Pamarru
#Pamidimukkala
#Pedana
#Pedaparupudi
#Penamaluru
#Penuganchiprolu
#Reddigudem
#Thotlavalluru
#Tiruvuru
#Unguturu
#Vatsavai
#Veerullapadu
#Vijayawada(Rural)
#Vijayawada(Urban)
#Vissannapeta
#Vuyyuru

## Referanser


## Eksterne lenker
*
Gerontologi

**Gerontologi** er læren om den friske alderdommen, den medisinske spesialiteten som behandler helse hos gamle mennesker. Er forskjellig fra geriatri som behandler aldersrelaterte sykdommer. Gerontologi er vitenskapen som studerer hvordan og hvorfor individer aldres. Ordet er sammensatt av de greske ordene geron (gamling) og logia (kunnskap). Det er en relativt ung vitenskap, bare omkring 100 år gammel. 

Den nordiske gerontologiske foreningen (NGF) antok følgende definisjon av gerontologi: «Gerontologi är läran om åldrandet och studiet av åldersrelaterade förändringar i livsprocesser från uppnådd mognad och till individens död. Gerontologi omfattar basalbiologiska och klinisk–medicinska, humanistiska och samhällsvetenskapliga discipliner.»

De forskningsområdene som i hovedsak konsentrerer seg om den normale aldringsprosessen er den biologiske, psykologiske og sosiale gerontologien.

## Eksterne lenker
*
Prakasam (distrikt)

**Prakasam** (telugu: ప్రకాశం జిల్లా) er et distrikt i den indiske delstaten Andhra Pradesh. Distriktets hovedstad er Ongole. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 19,52 % av befolkningen.

Barn i alderen 0 til 6 år utgjorde 10,62 % i 2011 mot 12,73 % i 2001. Antallet jenter i den alderen per tusen gutter er 932 i 2011 mot 955 i 2001. 

## Inndelinger

### Mandaler
I Andhra Pradesh er mandal det tredje administrative nivået, under staten og distriktene. Prakasam distrikt har 56 mandaler. 

# Addanki
# Ardhaveedu
# Ballikuruva
# Bestavaripeta
# Chadrasekara Puram
# Chimakurthi
# Chinaganjam
# Chirala
# Cumbum
# Darsi
# Donakonda
# Dornala
# Giddaluru
# Gudluru
# Hanumanthunipadu
# Inkollu
# Janakavaram Panguluru
# Kandukur
# Kanigiri
# Karamchedu
# Komarolu
# Konakanamitla
# Kondapi
# Korisapadu
# Kothapatnam
# Kurichedu
# Lingasamudram
# Maddipadu
# Markapur
# Marripudi
# Martur
# Mundlamuru
# Naguluppalapadu
# Ongole
# Pamur
# Parchur
# Pedaaraveedu
# Pedacherlopalle
# Podili
# Ponnaluru
# Pullalacheruvu
# Racherla
# Santhamaguluru
# Santhanuthlapadu
# Singarayakonda
# Tangutur
# Tarlapadu
# Thallur
# Tripuranthakam
# Ulavapadu
# Veligandla
# Vetapalem
# Voletivaripalem
# Yeddanapudi
# Yerragondapalem
# Zarugumilli

## Referanser


## Eksterne lenker
*
Dev Patel

**Dev Patel** (født 1990) er en engelsk skuespiller som ble internasjonalt kjent etter rollen som hovedpersonen *Jamal Malik* i Danny Boyles film *[[Slumdog Millionaire – Han som hadde svar på alt|Slumdog Millionaire]]*. Han har siden spilt en rekke filmer og fjernsynsserier. 

Blant annet spilte han rollen som *Anwar Kharral* i TV-serien *[[Skins]]*. Det ble klart i mars 2008 at han blir skrevet ut av serien etter sesong 2.

Patel har svart belte med grad av første dan i taekwondo, og har blant annet bronse fra VM som junior i 2004.  

## Filmografi
* 2007–2013 TV-serien Skins
* 2008 Slumdog Millionaire – Han som hadde svar på alt
* 2010 Luftens siste mester
* 2011 The Best Exotic Marigold Hotel
* 2012–2014 TV-serien The Newsroom
* 2015 Chappie
* 2016 Lion

## Referanser


## Eksterne lenker
*
Guntur (distrikt)

**Guntur** (telugu: గుంటూరు జిల్లా, urdu: نٹور ضلع) er et distrikt i den indiske delstaten Andhra Pradesh. Distriktets hovedstad er Guntur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 33,89 % av befolkningen.

Barn i alderen 0 til 6 år utgjorde 9,54 % i 2011 mot 12,06 % i 2001. Antallet jenter i den alderen per tusen gutter er 948 i 2011 mot 959 i 2001. 

## Inndelinger

### Mandaler
I Andhra Pradesh er mandal det tredje administrative nivået, under staten og distriktene. Guntur distrikt har 57 mandaler. 

#Achampeta
#Amaravathi
#Amruthaluru
#Bapatla
#Bellamkonda
#Bhattiprolu
#Bollapalle
#Chebrole
#Cherukupalle
#Chilakaluripet
#Dachepalli
#Duggirala
#Durgi
#Edlapadu
#Guntur
#Gurazala
#Ipuru
#Kakumanu
#Karempudi
#Karlapalem
#Kollipara
#Kolluru
#Krosuru
#Machavaram
#Macherla
#Mangalagiri
#Medikonduru
#Muppalla
#Nadendla
#Nagaram
#Nekarikallu
#Narasaraopet
#Nizampatnam
#Nuzendla
#Pedakakani
#Pedakurapadu
#pedanandipadu
#Phirangipuram
#Piduguralla
#Pittalavanipalem
#Ponnur
#Prathipadu
#Rajupalem
#Rentachintala
#Repalle
#Rompicherla
#Sattenapalli
#Savalyapuram
#Tadikonda
#Tenali
#Tadepalli
#Tulluru
#Tsunduru
#Vatticherukuru
#Veldurthy
#Vemuru
#Vinukonda

## Referanser


## Eksterne lenker
*
Sri Amarajeevi Potti Sri Ramulu Nellore (distrikt)

**Sri Amarajeevi Potti Sri Ramulu Nellore** (telugu: శ్రీ అమరజీవి పొట్టి శ్రీరాములు నెల్లూరు జిల్లా, tidligere kjent som **Nellore**) er et distrikt i den indiske delstaten Andhra Pradesh. Distriktets hovedstad er Nellore. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 29,07 % av befolkningen.

Barn i alderen 0 til 6 år utgjorde 9,69 % i 2011 mot 12,31 % i 2001. Antallet jenter i den alderen per tusen gutter er 945 i 2011 mot 954 i 2001. 

## Inndelinger

### Mandaler
I Andhra Pradesh er mandal det tredje administrative nivået, under staten og distriktene. Sri Amarajeevi Potti Sri Ramulu Nellore distrikt har 46 mandaler. 

# Allur, 15 landsbyer.
# Ananthasagaram, 23 landsbyer.
# Anumasamudrampeta, 19 landsbyer.
# Atmakur, 23 landsbyer.
# Balayapalle, 24 landsbyer.
# Bhogolu, 14 landsbyer.
# Buchireddipalem, 12 landsbyer.
# Chejerla, 22 landsbyer.
# Chillakur, 31 landsbyer.
# Chittamur, 23 landsbyer.
# Dagadarthi, 11 landsbyer.
# Dakkili, 26 landsbyer.
# Doravarisatram, 22 landsbyer.
# Duttalur, 17 landsbyer.
# Gudur, 22 landsbyer.
# Indukurpet, 18 landsbyer.
# Jaladanki, 16 landsbyer.
# Kaligiri, 23 landsbyer.
# Kaluvoya, 19 landsbyer.
# Kavali, 21 landsbyer.
# Kodavalur, 17 landsbyer.
# Kondapuram, 19 landsbyer.
# Kota, 20 landsbyer.
# Kovur, 5 landsbyer.
# Manubolu, 18 landsbyer.
# Marripadu, 24 landsbyer.
# Muthukur, 19 landsbyer.
# Naidupeta, 18 landsbyer
# Nellore, 29 landsbyer.
# Ozili, 26 landsbyer.
# Pellakur, 24 landsbyer.
# Podlakur, 29 landsbyer.
# Rapur, 46 landsbyer (34 Panchayats)
# Seetharamapuram, 14 landsbyer
# Sangam, 19 landsbyer.
# Sullurpeta, 19 landsbyer
# Sydapuram, 30 landsbyer.
# Tada 17 landsbyer.
# Thotapalligudur, 21 landsbyer.
# Udayagiri, 16 landsbyer
# Vakadu, 18 landsbyer.
# Varikuntapadu, 24 landsbyer
# Venkatachalam, 25 landsbyer.
# Vinjamur, 15 landsbyer.
# Venkatagiri 24 landsbyer. (Manulalape)
# Vidavalur, 11 landsbyer.

## Referanser


## Eksterne lenker
*
YSR Kadapa (distrikt)

**YSR** tidligere **Kadapa** (telugu: కడప జిల్లా, urdu: کڈپہ ضلع) er et distrikt i den indiske delstaten Andhra Pradesh. Distriktets hovedstad er Kadapa. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 34,10 % av befolkningen.

Barn i alderen 0 til 6 år utgjorde 10,87 % i 2011 mot 13,09 % i 2001. Antallet jenter i den alderen per tusen gutter er 919 i 2011 mot 951 i 2001. 

## Inndelinger

### Mandaler
I Andhra Pradesh er mandal det tredje administrative nivået, under staten og distriktene. YSR distrikt har 51 mandaler. 

*Atlur,
*Badvel,
*B.Kodur,
*Brahmamgarimattam,
*Chakrayapet,
*Chapadu,
*Chennur,
*Chinnamandem,
*Chinthakomadine(ckdine)
*Chitvel,
*Duvvuru,
*Galiveedu,
*Gopavaram,
*Jammalmadugu,
*Kadapa,
*Kalasapadu,
*Kamalapuram,
*Khajipet,
*Kondapuram,
*Lakkireddipalle,
*Lingala,
*Muddanur,
*Mydukur,
*Nandalur,
*Obulavaripalle,
*Peddamudium,
*Penagalur,
*Pendlimarri,
*Porumamilla,
*Proddatur,
*Pulivendula,
*Pullampeta,
*Rajampeta,
*Railway Koduru,
*Rajupalem,
*Ramapuram,
*Rayachoti,
*Sambepalle,
*Simhadripuram,
*Sidhout,
*Sri Avudata Kasinayana,
*T.Sundupalle,
*Vallur
*Vempalle,
*Veerapunayunipalle,
*Veeraballe,
*Vemula,
*Yerraguntla,
*Thondur

## Referanser


## Eksterne lenker
*